मनोज बाजपेयी बोले- मैं ब्राह्मण परिवार से था..फिर भी मुस्लिम से शादी करने पर फैमिली को नहीं थी आपत्ति
Bollywood Actor Manoj Bajpayee Speaks About Inter-Faith Marriage - मनोज बाजपेयी ने हाल ही में अपनी इंटरफेथ मैरिज को लेकर बात की। उन्होंने कहा कि वो कभी भी अपने घर पर रिलीजन को लेकर कोई चर्चा नहीं करते हैं। जब उन्होंने शादी करने का फैसला किया तो उन्हें अपनी फैमिली से
मनोज बाजपेयी ने हाल ही में अपनी इंटरफेथ मैरिज को लेकर बात की। उन्होंने कहा कि वो कभी भी अपने घर पर रिलीजन को लेकर कोई चर्चा नहीं करते हैं। जब उन्होंने शादी करने का फैसला किया तो उन्हें अपनी फैमिली से किसी तरह से विरोध का सामना नहीं करना पड़ा था।
मनोज के मुताबिक, वो एक प्राउड हिंदू हैं जबकि उनकी वाइफ शबाना भी एक प्राउड मुस्लिम हैं। दोनों के रिलेशनशिप में कभी धर्म आड़े नहीं आया। मनोज का कहना है कि वो और शबाना एक दूसरे के धार्मिक भावनाओं का काफी सम्मान करते हैं।
मैं ब्रह्माण परिवार से था, लेकिन किसी को नहीं थी आपत्ति
बरखा दत्त को दिए एक इंटरव्यू में मनोज ने कहा, 'वैल्यूज की वजह से हमारे बीच रिश्ता चल रहा है। अगर हम एक दूसरे की मूल्यों का सम्मान न करे तो हमारी शादी नहीं चलेगी। मैं एक सामंतवादी ब्राह्मण परिवार से आता था।
शबाना के ताल्लुकात भी एक प्रतिष्ठित परिवार से हैं। लेकिन हैरानी की बात ये है कि मेरे परिवार से किसी ने मेरी शादी को लेकर विरोध नहीं किया। वो कभी भी मेरी वाइफ के रिलीजन के बारे में बात नहीं करते हैं।'
'वाइफ के धर्म के खिलाफ बातें नहीं सुन सकता'
मनोज ने आगे कहा, 'शबाना बहुत ज्यादा धार्मिक नहीं हैं। हां वो आध्यात्मिक जरूर हैं। हम दोनों अपने-अपने धर्म का सम्मान करते हैं। हालांकि इससे हम दोनों के बीच कभी विवाद नहीं हुआ।' मनोज ने कहा मुझे ये चीज बर्दाश्त नहीं है कि कोई किसी के भी धर्म के बारे टिप्पणी करे।
यहां तक कि मेरी वाइफ के रिलीजन के बारे में मेरे सामने कोई कुछ कहे...ये भी चीज मुझे बर्दाश्त नहीं है। मुझे रोकना तब किसी के लिए भी मुश्किल हो जाएगा। दोस्तों के बीच में भी अगर ऐसी बातें होंगी तो मैं उस चीज को सहूंगा नहीं। मेरा इस मामले में गुस्सा काफी ज्यादा है।'
बेटी बौद्ध धर्म से थी प्रभावित
मनोज ने अपनी बेटी से जुडी एक घटना को याद करते हुए कहा, 'मेरी बेटी तीसरी या चौथी क्लास में थी। उसने अपनी मां से एक दिन पूछा कि वो किस धर्म से आती है क्योंकि इसके बारे में स्कूल में चर्चा हो रही थी। तब मनोज ने बेटी से पूछा कि वो किस धर्म को फॉलो करना पसंद करेगी।
जवाब में उनकी बेटी ने बौद्ध धर्म का नाम लिया। उस वक्त वो बौद्ध भिक्षुओं से काफी प्रभावित थी। मनोज ने कहा, 'उस उम्र में किसी बच्चे को यह बताना कि वह किस धर्म का है, ये सही नहीं है। उन्हें खुद इस चीज पर विचार करना चाहिए कि उन्हें कौन सा रिलीजन फॉलो करना है।
टॉप एक्ट्रेस ने कहा- मनोज तुम हीरो की तरह नहीं दिखते
मनोज ने उस इंटरव्यू में अपने करियर की शुरुआती दौर की कुछ अनकही बातें भी शेयर की। उन्होंने कहा, 'शुरुआती दौर में एक फेमस एक्ट्रेस ने मुझसे कहा था कि मनोज तुम हीरो की तरह नहीं दिखते हो। खैर इस बात का मुझे बुरा नहीं लगा क्योंकि ये बात मुझे पहले से पता थी।
जब श्याम बेनेगल ने मुझे जुबैदा के लिए कास्ट किया तो मुझे कुछ पल के लिए विश्वास नहीं हुआ। मैं सोचने लगा कि क्या मैं सच में एक प्रिंस (फिल्म में उनका किरदार प्रिंस का था) की तरह दिखता हूं।'
